Predkladacia správa

Správa o plnení strategických úloh rozvoja technickej normalizácie a posudzovania zhody v Slovenskej republike na rok 2008 sa predkladá na rokovanie vlády Slovenskej republiky na základe bodu B.2 uznesenia vlády Slovenskej republiky č. 85 zo 6. februára 2008.
 
Potreba vyhodnotenia Strategických úloh rozvoja technickej normalizácie a posudzovania zhody v Slovenskej republike na rok 2008 sleduje cieľ posúdiť splnenie stanovených úloh.
 
Správa o plnení strategických úloh rozvoja technickej normalizácie a posudzovania zhody v SR na rok 2008 vyhodnocuje splnenie vytýčených cieľov samostatne pre posudzovanie zhody a pre technickú normalizáciu po jednotlivých oblastiach a možno ju stručne zhrnúť ako úspešné napĺňanie smerovania vytýčeného vládou Slovenskej republiky na rok 2008.
 
Na základe vyhodnotenia plnenia Strategických úloh rozvoja technickej normalizácie a posudzovania zhody v SR na rok 2008 nevzniknú žiadne požiadavky na korekciu, prípadne požiadavky na štátny rozpočet či rozpočty obcí a vyšších územných celkov, taktiež to nebude mať vplyv na zamestnanosť a na podnikateľské prostredie.